**รายงานการประชุมสภาเทศบาลตำบลหนองกระทุ่ม**

**ประจำปี งบประมาณ ๒๕๕๗**

**วันอังคารที่ ๓ มิถุนายน ๒๕๕๗ เวลา ๑๐.๐๐ น.**

**ณ. ห้องประชุมสภาเทศบาลตำบลหนองกระทุ่ม**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**เริ่มประชุมเวลา ๑๐.๐๐ น.**

**เมื่อถึงเวลา ๑๐.๐๐ น. นายสิตธร เพ็งสวย** ประธานสภาเทศบาลตำบลหนองกระทุ่ม ได้เรียก

สมาชิกสภาเทศบาลเข้าห้องประชุม และ เริ่มการประชุมตามระเบียบวาระดังนี้

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

ประธานสภา -ไม่มี

**ระเบียบวาระที่ ๒ เรื่องรับรองรายงานการประชุมสภาเทศบาลตำบลหนองกระทุ่ม ครั้งแรก**

 **วันที่ ๒๘ พฤษภาคม ๒๕๕๖**

**มติที่ประชุม** ที่ประชุมมีมติเห็นชอบรับรองรายงานการประชุมครั้งแรก วันที่ ๒๘ พฤษภาคม ๒๕๕๗

 เป็นเอกฉันท์

**ระเบียบวาระที่ ๓ เรื่องการแถลงนโยบายของนายกเทศมนตรีตำบลหนองกระทุ่ม**

ประธานสภา ขอเชิญท่านนายกฯ ได้แถลงนโยบายครับ

นายธง กาฬภักดี **คำแถลงนโยบาย**

นายกเทศมนตรี  **ของ**

**นายธง กาฬภักดี**

**นายกเทศมนตรีตำบลหนองกระทุ่ม**

**วันอังคารที่ ๓ มิถุนายน พ.ศ. ๒๕๕๗**

**\*\*\*\*\*\*\*\*\*\*\*\*\*\*\*\*\*\*\*\***

**เรียน ประธานสภาเทศบาล และสมาชิกสภาเทศบาลตำบลหนองกระทุ่ม ทุกท่าน**

 ตามที่กรรมการการเลือกตั้งได้ประกาศรับรองผลการเลือกตั้งสมาชิกสภาเทศบาลตำบลหนองกระทุ่ม ครบตามจำนวน ตั้งแต่วันที่ ๑๔ พฤษภาคม พ.ศ. ๒๕๕๗ และได้ประกาศผลการเลือกตั้ง ให้กระผมนายธง กาฬภักดี เป็นนายกเทศมนตรีตำบลหนองกระทุ่ม นั้น

บัดนี้กระผม นายธง กาฬภักดี ขอแถลงนโยบาย การบริหารราชการ ของเทศบาล

ตำบลหนองกระทุ่ม ในวาระการดำรงตำแหน่ง ๔ ปี นับแต่ปี พ.ศ. ๒๕๕๗ ถึงปี พ.ศ.๒๕๖๑ โดยกระผมมีนโยบาย ที่จะนำเสนอต่อสภาแห่งนี้เพื่อพัฒนาเทศบาลตำบลหนองกระทุ่ม ให้เจริญก้าวหน้าต่อไป ดังนี้

๒

 **ข้อที่ ๑ ด้านโครงสร้างพื้นฐาน**

* พัฒนาเรื่องการก่อสร้าง ซ่อมแซม ถนนคอนกรีตเสริมเหล็ก ถนนลูกรัง ถนนดิน
* พัฒนาเรื่องไฟฟ้าสาธารณะ ปรับปรุงซ่อมแซม ระบบ ประปาหมู่บ้าน เพื่อให้พี่น้องได้น้ำเพื่อการอุปโภค บริโภค และน้ำทางการเกษตร โดยการขุดลอกลำห้วย และคลอง

**ข้อที่ ๒ ด้านการส่งเสริมคุณภาพชีวิต**

* ส่งเสริมด้านการศึกษา อย่างมีประสิทธิภาพเพราะกระผมถือว่า “การศึกษาคือพื้นฐานของชีวิต”
* ส่งเสริมการพัฒนาคุณภาพชีวิตของเด็ก อาหารเสริม (นม) อาหารกลางวันให้ครบจำนวน

เด็กนักเรียน ที่อยู่ในเขตพื้นที่ตำบลหนองกระทุ่ม

* ส่งเสริมพัฒนาคุณภาพชีวิตของเยาวชน เช่น จัดโครงการให้เยาวชนรักในชุมชน จัดโครงการกีฬา

 เพื่อต่อด้านยาเสพติด

* การส่งเสริมคุณภาพชีวิตให้กับผู้สูงอายุ คนพิการ ผู้ด้อยโอกาส และจะดูแลสงเคราะห์

ผู้ติดเชื้อเอดส์ อย่างทั่วถึงและรวดเร็ว ให้ได้รับสวัสดิการ

* ส่งเสริมกลุ่มอาชีพทุกกลุ่มภายในตำบล ให้เกิดรายได้ภายในชุมชน

**ข้อที่ ๓ ด้านการจัดระเบียบชุมชน สังคม และการรักษาความสงบเรียบร้อย**

* ให้มีการฝึกอบรม อาสาสมัครป้องกันภัยฝ่ายพลเรือน (อปพร.) พร้อมสวัสดิการ

**ข้อที่ ๔ ด้านการวางแผน ส่งเสริมการลงทุน**

* สานงานต่อ โครงการ วิสาหกิจชุมชน เครื่องสีข้าวชุมชนเคลื่อนที่ และโครงการ

 ผลิตปุ๋ยอินทรีย์ชีวภาพอัดเม็ดของชุมชนต่อไป เพื่อให้มีข้าวปลอดสารพิษบริโภค

 และมีปุ๋ยราคาถูกคุณภาพสูง ใช้ในตำบลเพื่อเป็นการลดต้นทุนการผลิต เพื่อเพิ่ม

 รายได้ให้แก่สมาชิกในกลุ่มอย่างเต็มที่

**ข้อที่ ๕ ด้านการบริหารจัดการ และการอนุรักษ์ ทรัพยากรธรรมชาติสิ่งแวดล้อม**

* จัดทำโครงการปลูกป่า ตามสถานที่ราชการ และที่ชุมชนต่างๆ จัดทำโครงการหน้าบ้านหน้ามอง ชุมชนต้องปลอดจากขยะต่างๆ

**ข้อที่ ๖ ด้านศิลปะ วัฒนธรรม จารีตประเพณี และภูมิปัญญาท้องถิ่น**

* จัดกิจกรรมในวันสำคัญต่างๆ ทางศาสนาทั้งในพื้นที่ และนอกพื้นที่ เช่น วันยกธงสงกรานต์ สนับสนุนให้เยาวชนได้มีโอกาสเข้าวัดฟังธรรม พร้อมสานต่องานผ้าขาวม้า ๕ สี ในรู้จักกันโดยทั่วไป กระผมจะสนับสนุนกิจกรรมวันสำคัญของชาติ ทุกกิจกรรม อาทิเช่น กิจกรรมวันพ่อ ๕ ธันวาคม กิจกรรมวันแม่ ๑๒ สิงหาคม และกิจกรรมวันเด็ก เป็นต้นท่านประธานสภาเทศบาลตำบลหนองกระทุ่ม ที่เคารพการกำหนดยุทธศาสตร์และนโยบายของกระผม ได้วางอยู่บนพื้นฐานของความเป็นจริงของเทศบาลตำบลหนองกระทุ่ม ในด้านเศรษฐกิจ สังคม และสภาพแวดล้อมในปัจจุบัน ซึ่งกระผมหวังว่าจะนำพาเทศบาลตำบลหนองกระทุ่ม ไปสู่การพัฒนาที่ยั่งยืน สังคมสมานฉันท์ ประชาชนได้รับโอกาสอย่างทั่วถึงและเท่าเทียมกัน ภายใต้การปกครองในระบอบประชาธิปไตยและสอดคล้องกับนโยบายของรัฐบาลและยุทธศาสตร์ของจังหวัดสุพรรณบุรี จนเกิดประโยชน์สุขแก่ประชาชนอย่างแท้จริง

๓

ท่านประธานสภาที่เคารพ นโยบายทั้ง ๖ ด้าน ที่กล่าวมานั้นล้วนมุ่งเน้นการมีส่วนร่วมของพี่น้องประชาชนในชุมชนและภาคส่วนต่าง ๆ อย่างจริงจัง นโยบายที่กระผมได้แถลงต่อสภาแห่งนี้ไปแล้วนั้น ก็จะบังเกิดผลในทางปฏิบัติ หรือจะสัมฤทธิ์ผลได้โดยไม่ลำบากนัก ทั้งนี้ด้วยความรู้ ความเข้าใจในภารกิจ ทิศทางและเป้าหมายขององค์กร ความร่วมมือทุกภาคส่วนที่เกี่ยวข้องในแต่ละระดับตั้งแต่ระดับภายในองค์กรเทศบาลด้วยกันได้แก่ สมาชิกสภาเทศบาลทุกท่าน ข้าราชการ พนักงาน และการสร้างเสริมจากภายนอก กระผมหวังเป็นอย่างยิ่งว่าการร่วมมือของทุกภาคส่วนที่จะแปลงนโยบายไปสู่การปฏิบัติให้เกิดเป็นรูปธรรมขึ้นมาอย่างจริงจังนั้น จะส่งผลลัพธ์ต่อความเป็นชุมชนที่ดีและมาตรฐานได้ และในโอกาสนี้กระผมขอเดินหน้าเพื่อสานต่อวิสัยทัศน์ที่ว่า “ตำบลน่าอยู่ สร้างความรู้สู่ชุมชน พัฒนาองค์กรอย่างยั่งยืน”

ท่านประธานสภาที่เคารพ ขออนุญาตใช้เวลาในระเบียบวาระนี้ เพื่อขอจัดโครงสร้าง การบริหารโดยเฉพาะอย่างยิ่งในส่วนของคณะผู้บริหาร โดยแต่งตั้งคณะผู้บริหาร ประกอบด้วย รองนายกเทศมนตรี สองท่าน เลขานุการนายกเทศมนตรี หนึ่งท่าน และที่ปรึกษาอีกหนึ่งท่าน เพื่อให้เป็นไปตามมาตรา ๔๘ ( พรบ.เทศบาล พ.ศ. ๒๔๙๖ แก้ไขเพิ่มเติมฉบับที่ ๑๓ พ.ศ. ๒๕๕๒) ความว่า นายกเทศมนตรีอาจแต่งตั้งรองนายกเทศมนตรีซึ่งมิใช่สมาชิกสภาเป็น ผู้ช่วยเหลือในการบริหารราชการของเทศบาลตามที่นายกเทศมนตรีมอบหมายได้ตามเกณฑ์ดังต่อไปนี้

(๑) เทศบาลตำบลให้แต่งตั้งรองนายกเทศมนตรีไม่เกินสองคน

(๒) นายกเทศมนตรีอาจแต่งตั้งที่ปรึกษานายกเทศมนตรีและเลขานุการนายกเทศมนตรี ซึ่งมิใช่สมาชิกสภาเทศบาลได้ โดยกรณีเทศบาลตำบลให้แต่งตั้งได้จำนวนรวมกันไม่เกินสองคน

ดังนั้น กระผมจึงใคร่ขอแต่งตั้งให้ นายสถวน ขุมทอง และนายเต็ม ครองตน ดำรงตำแหน่ง รองนายกเทศมนตรี นายวิทูล ธนาวีระชัย เป็นเลขานุการนายกเทศมนตรี และ

นายเฮ้า แก้วศรีสุขเป็น ที่ปรึกษานายกเทศมนตรี ตามลำดับ โดยจะขอตั้งผู้ช่วยเลขานุการ

นายกเทศมนตรี คือ นายละมูล เลิศหงิม และผู้ช่วยที่ปรึกษานายกเทศมนตรี คือ นายสนิท จันทรรัศมี

 จึงเรียนมาให้ทราบโดยทั่วกัน

ประกาศมา ณ วันที่ ๓ มิถุนายน ๒๕๕๗

( นายธง กาฬภักดี )

นายกเทศมนตรีตำบลหนองกระทุ่ม

นายกเทศมนตรี ขอขอบคุณท่านประธาน สมาชิกสภาฯ และผู้เข้าร่วมประชุมทุกท่าน กระผมขอจบการ

 แถลงนโยบายไว้เพียงเท่านี้ ขอขอบคุณ

ประธานสภา ขอบคุณท่านนายกฯ

ที่ประชุม รับทราบ

๔

**ระเบียบวาระที่ ๔ เรื่องอื่น ๆ**

ประธานสภา ๔.๑ เรื่อง การทำธุรกรรมสินเชื่อกับธนาคารกรุงไทย สาขาสามชุก ขอเชิญเจ้าหน้าที่

 ธนาคารกรุงไทยชี้แจง

 ๔.๒ เรื่องการยื่นบัญชีรายจ่ายเลือกตั้ง ให้สำนักงานคณะกรรมการการเลือกตั้ง

 ภายในระยะเวลา ๙๐ วัน

ประธานสภา ขอบคุณคณะผู้บริหารทุกท่านครับ ท่านสมาชิกฯ ท่านใดมีอะไรเพิ่มเติมอีกไหมครับ

ที่ประชุม รับทราบ

ประธานสภา ถ้าไม่มี ผมขอปิดประชุม ณ บัดนี้ครับ

**ปิดประชุมเวลา ๑๓.๐๐ น.**

ลงชื่อ บันทึกรายงานการประชุม

 (นายพิทยา กาฬภักดี)

 เลขานุการสภาเทศบาล

 **รายงานการประชุมสภาเทศบาลตำบลหนองกระทุ่มครั้งนี้ คณะกรรมการตรวจรายงานการประชุม**

**ได้ตรวจแล้ว**เมื่อวันที่ ..............................................

 ลงชื่อ กรรมการตรวจรายงานการประชุม

 (นางสาวกัลยานัฐ รุ่งเรือง)

 ลงชื่อ กรรมการตรวจรายงานการประชุม

 (นายรุ้ง กาฬภักดี)

 ลงชื่อ กรรมการตรวจรายงานการประชุม

 (นายพู กาฬภักดี)

 \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 **สภาเทศบาลตำบลหนองกระทุ่ม รับรองรายงานการประชุม ......................................................**

ลงชื่อ ประธานสภาเทศบาล

 (นายสิตธร เพ็งสวย)